**Zmluva č. 28/2025-OŠMŠ**

**o poskytnutí finančných prostriedkov na mzdy a prevádzku**

**zariadenia školského stravovania**

**na rok 2025**

**Článok I**

**Zmluvné strany**

|  |  |  |
| --- | --- | --- |
| **1.** | **Poskytovateľ finančných prostriedkov** | |
| Názov: | | Bratislavský samosprávny kraj |
| Sídlo: | | Sabinovská 16254/16, 820 05 Bratislava 25, P.O.Box 106 |
| Štatutárny orgán: | | Mgr. Juraj Droba, MBA, MA, predseda |
| IČO: | | 36063606 |
| DIČ: | | 2021608369 |
| Bankové spojenie: | | Štátna pokladnica |
| Číslo účtu (IBAN): | | SK17 8180 0000 0070 0048 7447 |

(ďalej len “poskytovateľ”)

|  |  |  |
| --- | --- | --- |
| **2.** | **Prijímateľ finančných prostriedkov** | |
| Názov: | | Mestská časť Bratislava - Karlova Ves |
| Sídlo: | | Námestie sv. Františka 8, 842 62 Bratislava |
| Štatutárny orgán: | | MUDr. Dana Čahojová |
| IČO: | | 00603520 |
| DIČ: | | 2020919164 |
| Bankové spojenie: | | Prima banka Slovensko, a.s. |
| Číslo účtu (IBAN): | | SK19 5600 0000 0018 0414 3001 |
| Registrovaný: | | Štatistický úrad Slovenskej republiky, č. 313-5100/1314-18 |

(ďalej len “prijímateľ”)

( poskytovateľ a prijímateľ ďalej spolu aj ako “zmluvné strany”)

súhlasne prehlasujú a svojimi podpismi potvrdzujú, že ako oprávnení a k právnym úkonom spôsobilí uzatvárajú túto zmluvu o poskytnutí finančných prostriedkov na mzdy a prevádzku v súlade s § 9, ods. 12, písm. f) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len “zákon”).

**Článok II**

**Predmet zmluvy**

Predmetom tejto zmluvy je dohoda zmluvných strán o poskytnutí finančných prostriedkov na mzdy a prevádzku pre zariadenie školského stravovania v zriaďovateľskej pôsobnosti prijímateľa:

**Školská jedáleň pri ZŠ Alexandra Dubčeka, Majerníkova 62, 841 05 Bratislava**

**Článok III**

**Účel, výška, spôsob a lehota poskytnutia finančných prostriedkov**

|  |  |
| --- | --- |
| 1. | Zmluvné strany berú na vedomie, že finančné prostriedky sa poskytujú z finančných prostriedkov poukázaných podľa zákona č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a použiť ich je možné výhradne na mzdy a prevádzku zariadenia školského stravovania, uvedeného v Článku II tejto zmluvy, a to iba v období od januára 2025 do decembra 2025. |
| 2. | Objem poskytnutých finančných prostriedkov na vydané jedlo je v súlade s § 9, ods. 12, písm. c), bod 3 zákona. |
| 3. | Celková ročná suma poskytovaných finančných prostriedkov na základe tejto zmluvy je:  **6 214 €.** |
| 4. | Táto suma bola na rok 2025 určená ako súčet súčinu počtu vydaných hlavných jedál za školský rok 2023/2024 ( t.j. za obdobie 1.9.2023-31.8.2024 ) a výšky finančných prostriedkov určených na hlavné jedlo v zariadení školského stravovania v zriaďovateľskej pôsobnosti poskytovateľa v súlade s § 9, ods. 12, písm. c), bod 3 (ďalej len “normatív na HJ“) zákona a súčinu počtu vydaných doplnkových jedál za školský rok 2023/2024 (t.j. za obdobie 1.9.2023-31.8.2024) a výšky finančných prostriedkov určených na doplnkové jedlo v zariadení školského stravovania v zriaďovateľskej pôsobnosti poskytovateľa v súlade s § 9, ods. 12, písm. c), bod 3 (ďalej len “normatív na DJ“) zákona, t.j.: |
|  |  |



|  |  |
| --- | --- |
| 5. | Finančné prostriedky sa poskytujú na obdobie kalendárneho roka 2025. Zmluvné strany sa dohodli, že ustanovenia tejto zmluvy sa vzťahujú tiež na finančné prostriedky, ktoré boli na uvedený účel v roku 2025 na účet prijímateľa poskytnuté pred uzatvorením tejto zmluvy. |
| 6. | Poskytovateľ sa zaväzuje finančné prostriedky poskytovať bezhotovostne na účet prijímateľa, uvedený v Článku I tejto zmluvy mesačne, a to vo výške cca 1/12 z objemu finančných prostriedkov, uvedených v Článku III, ods. 3. tejto zmluvy so splatnosťou do 20. dňa príslušného kalendárneho mesiaca. |

**Článok IV**

**Lehoty na predloženie údajov**

|  |  |
| --- | --- |
| 1. | Prijímateľ finančných prostriedkov na mzdy a prevádzku, určených na stravovanie žiakov, vyčíslených podľa počtu vydaných hlavných a doplnkových jedál, je povinný predložiť hlásenie o skutočnom počte vydaných hlavných jedál a doplnkových jedál podľa prílohy č. 3 tejto zmluvy za každý štvrťrok, a to do 10. dňa mesiaca nasledujúceho po ukončení príslušného štvrťroka. Hlásenie sa doručuje odboru školstva, mládeže a športu Úradu Bratislavského samosprávneho kraja. Vyplnené hlásenie musí byť podpísané zodpovedným pracovníkom školskej jedálne a riaditeľom stravovanej školy. |
| 2. | Prijímateľ finančných prostriedkov predloží poskytovateľovi podľa prílohy č. 1 tejto zmluvy v termíne do 25. septembra 2025 údaje, podľa ktorých poskytovateľ poskytne na rok 2026 finančné prostriedky na vydané hlavné a doplnkové jedlo v zariadení školského stravovania na základe údajov, nahlásených poskytovateľovi za predchádzajúci školský rok 2024/2025 (t.j. za obdobie 1.9.2024-31.8.2025). Nepredloženie údajov v určenej lehote predstavuje objektívnu prekážku v poskytnutí finančných prostriedkov v roku 2026 podľa § 9, ods. 12, písm. f) zákona. |
| 3. | V prípade, že prijímateľ nepredloží poskytovateľovi údaje podľa tohto článku, poskytovateľ si vyhradzuje právo neposkytnúť prijímateľovi finančné prostriedky na rok 2026. |

**Článok V**

**Použitie finančných prostriedkov**

|  |  |  |
| --- | --- | --- |
| 1. | Prijímateľ je povinný poskytnúť prijaté finančné prostriedky organizácii v jeho zriaďovateľskej pôsobnosti, uvedenej v Článku II tejto zmluvy a zabezpečiť ich hospodárne, efektívne a účelné využitie v súlade s touto zmluvou a § 9, ods. 12, písm. f) zákona, t.j. len na bežné výdavky (mzdy a prevádzka), spojené s prípravou a výdajom jedál a nápojov pre žiakov stravovaných v zariadení školského stravovania, uvedeného v Článku II tejto zmluvy. | |
| 2. | Finančné prostriedky poskytované prijímateľovi sú verejnými prostriedkami v zmysle zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. | |
| 3. | | Prijímateľ je povinný v zmysle § 19, ods. 3 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, v zmysle § 2, písm. l) až o) zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov a v súlade s podmienkami dohodnutými v tejto zmluve pri nakladaní s poskytnutými finančnými prostriedkami zachovávať hospodárnosť, efektívnosť, účinnosť a účelnosť. |

**Článok VI**

**Vyúčtovanie finančných prostriedkov**

|  |  |
| --- | --- |
| 1. | Prijímateľ je povinný predložiť poskytovateľovi v lehote do 15.1.2026 ročné vyúčtovanie formou Prílohy č. 2 tejto zmluvy. Predložené vyúčtovanie musí vyjadrovať verný a preukazný obraz vedenia účtovníctva. Prijímateľ je povinný preukázateľne viesť analytickú evidenciu príjmov a výdavkov z rozpočtu poskytovateľa. V prípade nevyčerpania finančných prostriedkov v plnej výške v súlade s ustanoveniami zmluvy, je prijímateľ povinný tieto nevyčerpané prostriedky poukázať na účet poskytovateľa, uvedený v Článku I tejto zmluvy v rovnakom termíne, v akom predkladá vyúčtovanie. Zároveň je povinný zaslať poskytovateľovi avízo o zrealizovanej platbe. |
| 2. | Prijímateľ si môže vo vyúčtovaní uplatniť aj výdavky, ktoré vynaložil v roku 2025 v zariadení školského stravovania, uvedenom v Článku II tejto zmluvy pred jej uzatvorením. |
| 3. | Ak prijímateľ pred ukončením kalendárneho roka prestane poskytovať činnosť, na ktorú mu boli prostriedky poskytnuté, je povinný bezodkladne, najneskôr v lehote do 30 kalendárnych dní od skončenia činnosti predložiť vyúčtovanie poskytnutých prostriedkov podľa prílohy č. 2 tejto zmluvy, odviesť nevyčerpané finančné prostriedky na účet poskytovateľa a zaslať poskytovateľovi avízo o zrealizovanej platbe. |
| 4. | Avíza o zrealizovaných platbách sa na účely tohto článku zmluvy zasielajú písomne odboru školstva, mládeže a športu Úradu Bratislavského samosprávneho kraja. |
| 5. | Ak prijímateľ nepredloží poskytovateľovi údaje a nepoukáže na účet poskytovateľa nevyčerpané finančné prostriedky podľa tohto článku, poskytovateľ si vyhradzuje právo neposkytnúť prijímateľovi finančné prostriedky na nasledujúci kalendárny rok. Ak prijímateľ pred ukončením kalendárneho roka prestane poskytovať činnosť, na ktorú mu boli prostriedky poskytnuté a zároveň nepredloží poskytovateľovi vyúčtovanie poskytnutých prostriedkov podľa tohto článku, je povinný poukázať na účet poskytovateľa, uvedený v Článku I tejto zmluvy finančné prostriedky vo výške, uvedenej v Článku III, ods. 3. tejto zmluvy, t.j. objem nevyúčtovaných finančných prostriedkov v plnej výške, a to do 30 kalendárnych dní po uplynutí termínu na predkladanie vyúčtovania finančných prostriedkov podľa tohto článku . |

**Článok VII.**

**Kontrola**

|  |  |
| --- | --- |
| 1. | Prijímateľ finančných prostriedkov určených na mzdy a prevádzku je tieto oprávnený použiť v rozsahu a na účel určený podľa zákona, t. j. len na úhradu mzdových a prevádzkových nákladov a pri ich použití zabezpečiť hospodárnosť, efektívnosť a účinnosť použitia, a to v súlade s § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Prijímateľ je povinný zabezpečiť vedenie účtovnej evidencie o poskytnutých finančných prostriedkoch v súlade so zákonom č. 431/2002 Z. z. o účtovníctve v znení neskorších predpisov. |
| 2. | Prijímateľ berie na vedomie, že poskytovateľ je oprávnený vykonať kontrolu nakladania s poskytnutými finančnými prostriedkami podľa príslušných ustanovení zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších predpisov. |
| 3. | Prijímateľ finančných prostriedkov určených na mzdy a prevádzku je povinný vytvoriť podmienky pre kontrolu čerpania finančných prostriedkov poskytnutých poskytovateľom a za tým účelom zabezpečiť pre oprávnené osoby na vykonanie kontroly vstup do objektov, ktoré súvisia s predmetom kontroly a má povinnosť predložiť im požadované doklady, informácie a vysvetlenia, súvisiace s vykonávanou kontrolou. |

**Článok VIII.**

**Sankcie**

|  |  |
| --- | --- |
| 1. | Ak poskytovateľ v rámci kontroly zistí nehospodárne nakladanie s poskytnutými prostriedkami, ich neefektívne a neúčelné využitie v rozpore s príslušnými ustanoveniami zákona, alebo v rozpore s ustanovením § 19 ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov alebo v rozpore s touto zmluvou, prijímateľ je povinný vrátiť poskytovateľovi finančné prostriedky na mzdy a prevádzku vo výške dotknutej porušením finančnej disciplíny. Súčasne je prijímateľ povinný zaslať poskytovateľovi avízo o prevode týchto prostriedkov, a to do 10 dní od zistenia porušenia kontrolou. |
| 2. | Na uplatnenie sankcií za porušenie finančnej disciplíny poskytovateľ použije § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. |

**Článok IX.**

**Trvanie a ukončenie zmluvy**

|  |  |  |
| --- | --- | --- |
| 1. | Táto zmluva sa uzatvára na dobu určitú, a to do 31. 12. 2025, ak v tejto zmluve nie je uvedená iná lehota na splnenie dojednaných práv a povinností. | |
| 2. | Táto zmluva zaniká: | |
| a) | | uplynutím doby, na ktorú bola dojednaná, najskôr však okamihom splnenia všetkých práv a povinností zmluvných strán, |
| b) | | dňom skončenia poskytovania činností, na ktoré sa poskytujú finančné prostriedky podľa tejto zmluvy, |
| c) | | dňom právoplatnosti rozhodnutia o vyradení prijímateľa zo siete škôl a školských zariadení. |

**Článok X.**

**Záverečné ustanovenia**

|  |  |
| --- | --- |
| 1. | Prijímateľ sa zaväzuje akúkoľvek zmenu v údajoch (zmena štatutárneho orgánu, čísla účtu a pod.) oznámiť písomne odboru školstva, mládeže a športu Úradu Bratislavského samosprávneho kraja najneskôr do 10 dní od rozhodujúcej skutočnosti a zaslať fotokópiu dokladu potvrdzujúceho rozhodnú skutočnosť (napr.: menovací dekrét, potvrdenie o bankovom účte, a pod.). Nedodržanie tejto podmienky bude považované za nedodržanie zmluvných podmienok. |
| 2. | Akékoľvek písomnosti na základe tejto zmluvy alebo v súvislosti s ňou, ak v tejto zmluve nie je upravené inak, budú doručované doporučene poštou na adresy zmluvných strán uvedené v záhlaví tejto zmluvy, ibaže odosielajúcej zmluvnej strane adresát písomnosti písomne oznámil novú adresu sídla, prípadne inú novú adresu určenú na doručovanie písomností. Písomnosti takto zaslané sa považujú za doručené najneskôr uplynutím 5 (piatich) pracovných dní odo dňa odovzdania písomnosti na poštovú prepravu, aj keby sa adresát o takejto písomnosti nedozvedel alebo písomnosť odmietol prevziať, pokiaľ nebude preukázané doručenie skôr. V prípade poskytovateľa je možné doručenie písomnosti vykonať aj jej odovzdaním na úradnej podateľni v jej úradných hodinách, pričom deň doručenia vyznačí podateľňa úradným postupom na písomnosti. |
| 3. | Osoby oprávnené konať za zmluvné strany vyhlasujú, že sú oprávnené túto zmluvu podpísať a k platnosti zmluvy nie je potrebný podpis inej osoby. Zmluvné strany vyhlasujú, že došlo k dohode o celom rozsahu tejto zmluvy a že nebola uzavretá v tiesni a za nevýhodných podmienok pre niektorú zo zmluvných strán. |
| 4. | Táto zmluva je vyhotovená v troch rovnopisoch, z ktorých dva dostane poskytovateľ a jeden dostane prijímateľ. |
| 5. | Túto zmluvu je možné meniť a dopĺňať po dohode zmluvných strán len písomne, a to formou riadne očíslovaných dodatkov. |
| 6. | Všetky dohody uzavreté pred podpisom tejto zmluvy a v jej obsahu nezahrnuté, strácajú dňom podpisu zmluvy platnosť, a to bez ohľadu na funkčné postavenie osôb, ktoré predzmluvné dohody uzavreli. |
| 7. | Táto zmluva nadobúda platnosť dňom jej podpisu zmluvnými stranami a účinnosť dňom nasledujúcim po zverejnení zmluvy v zmysle § 47a Občianskeho zákonníka. |
| 8. | Prijímateľ berie na vedomie, že zmluva sa uzatvára s Bratislavským samosprávnym krajom ako orgánom verejnej moci, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“ na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie, alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto zmluvy, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, obchodné tajomstvo, fakturačné údaje) na internetovej stránke poskytovateľa, ako aj v Centrálnom registri zmlúv za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia. |
| 9. | Práva a povinnosti zmluvných strán neupravené v tejto zmluve sa riadia príslušnými ustanoveniami zákona, Obchodného zákonníka a ostatnými všeobecne záväznými právnymi predpismi platnými a účinnými v Slovenskej republike. |
| 10. | Neoddeliteľnou prílohou tejto zmluvy sú:  Príloha č. 1: Formulár na poskytnutie údajov k 15. septembru 2025  Príloha č. 2: Vyúčtovanie  Príloha č. 3: Hlásenie počtu vydaných hlavných a doplnkových jedál za štvrťrok |
| 11. | Táto zmluva sa zverejňuje na webovom sídle poskytovateľa počas celej doby jej trvania. |

|  |  |  |
| --- | --- | --- |
| Za poskytovateľa |  | Za prijímateľa |
| V Bratislave dňa ................ |  | V ..................... dňa ................ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Mgr. Juraj Droba, MBA, MA,  predseda BSK |  | MUDr. Dana Čahojová  štatutárny orgán |





